open-index/open-wikipedia-markdown huggingface dataset:
தந்தம்

[thumb|[இலூவா அருங்காட்சியகம்|இலூவா அருங்காட்சியகத்தில் உள்ள கி.மு 1300 காலப்பகுதியில் தந்தத்தினால் செய்யபப்ட்ட நிர்வாணப் பெண்]]
**தந்தம்** (*Ivory*) என்பது தந்தப் பல்லில் இருந்து பெறப்படும் கடினமான, வெண் பொருளாகும். யானையின் பல்லே தந்தம் எனப்பட்டாலும், பிற மிருகங்களின் தந்தப் பல்லும் கலை மற்றும் பிற உருவாக்கத்தில் பயன்படுத்தப்படுகின்றன. இது பிரதானமான பற்காழினைக் கொண்டு (Ca10(PO4)6(CO3)·H2O)), பல்லினதும் தந்தப் பல்லினதும் பௌதீக அமைப்பைக் கொண்டு காணப்படும். யானையின் தந்தத்தைவிட பிற மிருகங்களின் வணிகத்தில் புழக்கத்தில் உள்ளது. இது பண்டைய காலம் முதல் பெறுமதியைக் கொண்டுள்ளது. யானைத் தந்தம் மிக முக்கிய மூலமாகவிருந்தாலும், மாமூத், தந்தப்பல் கடற்குதிரை, நீர்யானை, பெருந்தலைத் திமிங்கலம், ஓர்க்கா திமிங்கலம், கொம்புத் திமிங்கலம், கரணைப் பன்றி போன்றவற்றிலும் தந்தம் உள்ளது. காட்டுமான் இரு தந்தமுள்ள பற்களைக் கொண்டுள்ளது. இவை அவற்றின் சந்ததியிலிருந்து எச்சியவை என நம்பப்படுகிறது.

தமிழில் தந்தத்தைக் குறிக்கும் மற்ற பெயர்கள் **கோடு**, **எயிறு**, **மருப்பு** என்பனவாகும்.

## உசாத்துணை

## வெளி இணைப்புகள்

* TRAFFIC; ''New report confirms ‘major surge’ in ivory smuggling in 2011''
* EIA ''Blood Ivory: Exposing the myth of a regulated market''
* Federation of Environmental Organizations Sri Lanka: ''Blood Ivory to Buddhist Temples?'' 
* Gemological properties of ivory 
* The International Ivory Society

பகுப்பு:சிற்பக்கலைப் பொருட்கள்
பகுப்பு:தந்தம்
பல்ஜிந்தர் சிங்

**பல்ஜிந்தர் சிங்** *(Baljinder Singh)*' (பிறப்பு: 18 செப்டம்பர் 1986) ஓர் இந்திய தடகள வீரர் ஆவார். இவர் 20 கி.மீ பந்தய நடையில் போட்டியிடுகிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்தவர். இவரின் இதுவரையிலான சிறப்பான சாதனை 1:22:12  நேர அளவாகும்.

இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 1:25:39 நேரச் சாதனை படைத்து ஆடவர் 20 கி.மீ பந்தயநடைப் போட்டியில்  43 ஆம் இடத்தைப் பிடித்தார்.

## சொந்த வாழ்க்கை
இவர் பஞ்சாப் மாநில, மோகலி மாவட்டத்தில் சண்டிகார் நகருக்கு அருகமைந்த தேரா பாசியில் பிறந்தார். இவர் தன் விளையாட்டுப் பயிற்சியை பெங்களூருவில் உள்ள இந்திய விளையாட்டு ஆணைய மையத்தில் இராம கிருஷ்ணன் காந்தியிடம் பெற்றார்.

## மேற்கோள்கள்

## வெளி இனைப்புகள்
* Baljinder Singh, webpage  at IAAF

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்தியப் பந்தயநடையாளர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
செக்ரோவோலு சுவூரோ

**செக்ரோவோலு சுவூரோ** *(Chekrovolu Swuro)* (பிறப்பு: 21 நவம்பர் 1982,  திழூதமி ஊர், பேக் மாவட்டம், நாகாலாந்து)ஓர் வில்வித்தை வீராங்கனை ஆவார். இவர் முறையே தென்கொரியாவின் பூசான் பகுதியில்  தோகாவிலும் கத்தாரிலும்  நடந்த 2002 ஆசிய விளையாட்டுகளிலும் 2006 ஆசிய விளையாட்டுகளிலும் இந்தியா சார்பில் கலந்துகொண்டார். இவர் இத்தாலியில் தூரினில் நடந்த 2011 உலக வில்வித்தைப் போட்டிகளில் வெள்ளிப் பதக்கம் வென்றார். எனவே இவர் 2012 கோடைக்கால ஒலிம்பிக் விளையாட்டுகளில் மகளிரில் ஒற்றையராகவும் குழுவிலும் பங்கேற்க தேர்வு செய்யப்பட்டார்.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:அருச்சுனா விருது பெற்றவர்கள்
பகுப்பு:இந்திய வில்வித்தை வீரர்கள்‎
செவ்வந்திக்கல்

**செவ்வந்திக்கல்** (*Amethyst*) அணிகலனாகப் பயன்படுத்தப்படும் குவார்ட்சு வகை இரத்தினக் கல்லாகும். பண்டைக் கிரேக்கர்கள் அணிந்ததோடு, குடிக்கும் பாத்திரங்களில் பதித்திருந்தனர். இதனால், அது மதுபோதையைத் தடுக்கும் என நம்பினர்.

## அமைப்பு
செவ்வந்திக்கல் குவார்ட்சுவின் (SiO2) செவ்வூதா வகையும், ஊதா ஒளி வீசும், இருப்பு கழிவுப்பொருளும் ஆகும். இதனுடைய கடினத்தன்மை குவார்ட்சு போன்றதாயினும் அணிகலனுக்கு ஏற்றது.

## உசாத்துணை

## வெளி இணைப்புகள்

*Mindat: mineralogical information, crystallography and nomenclature
*gemstone.org – International colored Gemstone Association 

பகுப்பு:இரத்தினக் கற்கள்
பசந்த பகதூர் இரானா

**பசந்த பகதூர் இரானா** *(Basanta Bahadur Rana)* (பிறப்பு: 18 ஜனவரி 1984  சாம்கிப்பூர், நேபாளம்)ஓர் இந்தியத் தடகள வீரர் ஆவார். இவர் 50 கி.மீ தொடர்நடையில் கலந்துகொள்கிறார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் 50 கி.மீ தொடர்நடையில் கலந்துகொண்டார். இவரது மிகச் சிறந்த ஒற்றையர் சாதனை நேரம் 4:02:13. இதை இப்போது மேலும் சிறப்பாக அதாவது  3:56:48 நேரமாக தேசியப் பதிவில் மேம்படுத்தியுள்ளார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்தியப் பந்தயநடையாளர்கள்
ஜெய் பகவான்

**ஜெய் பகவான்** *(Jai Bhagwan)* (பிறப்பு: மே 11, 1985) ஓர் இந்தியத் தடகள வீரர் ஆவார். இவர் இருமுறை ஆசிய விளையாட்டுகளில் பதக்கம் பெற்றுள்ளார். இவர் 2010 பொதுநலவாயத்து விளையாட்டுகளிலும் 60 கிலோ தாழெடைக் குத்துச் சண்டையில் வெண்கலப் பதக்கம் பெற்றார். இவர் 2012 இலண்டன் ஒலிம்பிக்கில் 60 கிலோ தாழெடைக் குத்துச் சண்டையில் இந்தியா சார்பில் கலந்துகொண்டார்.

## மேற்கோள்கள்

## வெளி இணைப்புகள்
* Jai Bhagwan, Profile  International Boxing Association

பகுப்பு:இந்தியக் குத்துச்சண்டை வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:பிவானி மாவட்ட நபர்கள்
அமுதக்கல்

**அமுதக்கல்** (*Opal*) சிலிக்காவின் (SiO2·*n*H2O) நீர் கலக்கப்பட்ட சீருறாத் திண்மம் ஆகும். இதனுடைய எடையில் நீரனது 3 முதல் 21% வரை காணப்படும். ஆயினும் பொதுவாக 6 முதல் 10% வரை காணப்படும். இதனுடைய வடிவற்ற அமைப்பினால் இது படிக வகையினைச் சேர்ந்ததாக வகைப்படுத்தப்பட்டுள்ளது. ஆயினும் இது படிக வகையாக வகைப்படுத்தப்பட்ட பளிங்குக்கல் அமைப்பு படிகமானதல்ல. 

## இவற்றையும் பார்க்க
* ஒளியியல் தோற்றப்பாடு

## உசாத்துணை

## வெளி இணைப்புகள்

* Farlang opal Hist. References  Localities, anecdotes by Theophrastus, ஐசாக் நியூட்டன், Georg Agricola etc.
* ICA's Opal Page: International Colored Stone Association
* South Australian Museum > The Opal Fossils of South Australia  Accessed 2 December 2011.

பகுப்பு:ஐதரேட்டுகள்
பகுப்பு:இரத்தினக் கற்கள்
சஞ்சீவி

**சஞ்சீவி** (*Sanjeevi*) என்பது மூலிகைத் தாவரங்களை உடைய, மங்கலகரமான ஒரு மலை என வால்மீகி இராமாயணத்தில் கூறப் பட்டுள்ளது. இந்த மலை இந்துமத தொன்மத்தின்படி புனிதமானதாகக்    கருதப்படுகிறது.   இராமாயணக் கதையின்படி, இது   இலங்கைப் போரில் மயக்கமடைந்த இராமர், இலட்சுமணன் ஆகியோரையும் படையினரையும் காக்க,     துரோனகிரி என்ற இடத்தில் இருந்து  அனுமானால் கொண்டுவரப்பட்டதாகக்   கூறப்பட்டுள்ள மலையாகும்.

## கதை
இந்த மலைக்கும் இந்திய இதிகாசமான இராமாயணத்துக்கும்  தொடர்பு  உள்ளது. இராமாயணத்தில், "இராமன், இலக்குவன் ஆகியோருக்கும் இந்திரஜித்துக்கும்  போர் நடைபெற்றபோது இந்திரஜித் செலுத்திய பிரம்மாஸ்திரத்திரம் தாக்கியதன் விளைவால் இராமன், இலக்குவன் மற்றும் படையினர் மயங்கி விழுந்து போயினர்; அவர்களைக் குணமாக்க சாம்பவானின் ஆலோசனையின் பேரில் இமயமலையில் உள்ள சஞ்சீவி மலையில் இருந்து மூலிகைகளைக் கொண்டுவர அனுமன் சென்றான்; ஆனால் அங்கு மூலிகைளை அடையாளம் காண இயலாமல்,  முழு மலையையும் கொண்டு வர  அதனால் படையினர் குணமடைந்தனர்;  அனுமான் போரின் இறுதிக்கட்டத்தில் மீண்டும் ஒருமுறை இதேபோல மலையைக் கொண்டு வந்தான்,"  என்று பலவாறாகக்  கூறப் பட்டுள்ளது.

## இடம்
இந்த சஞ்சீவி மலை உண்மையிலேயே தற்காலத்  தமிழ்நாட்டின் இராஜபாளையம் நகரத்துக்கு அருகில் உள்ளதாகக்   கருதப்படுகிறது. இந்த மலை அனுமனால் தூக்கி வரப்பட்டபோது அதில்  இருந்து விழுந்த துண்டுகள்தாம் சிறுமலை ,சதுரகிரி மற்றும் உத்தமபாளையம் அருகே உ.அம்மாபட்டியின் மேற்க்கு புறம் உள்ள சாலமலை சஞ்சீவி மலைகளாக உருவானதாக   ஒரு நம்பிக்கை உள்ளது.

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:இராமாயண நிகழிடங்கள்
பகுப்பு:விருதுநகர் மாவட்டம்
பகுப்பு:இந்து சமயத்தில் தாவரங்கள்
இந்தியத் தாவரவியல் அளவாய்வு

**இந்தியத் தாவரவியல் அளவாய்வு** *(Botanical Survey of India)* என்பது 1890 ஆம் ஆண்டு இந்திய அரசாங்கத்தால் அமைக்கப்பட்ட ஒரு நிறுவனமாகும். இந்தியாவிலுள்ள தாவரச் செல்வத்தைக் கண்டறிந்து உரிய தாவரவியல் ஆய்வுகளை மேற்கொள்வது இந்நிறுவனத்தின் பணிகளாகும்.

## வரலாறு

சிப்பூர், பூனா, சகாரன்பூர் மற்றும் சென்னை ஆகிய இடங்களை மையமாக்கி, பிரித்தானிய கிழக்கிந்திய நிறுவனம் ஏற்கனவே அங்கெலாம் தாவரவியல் பூங்காக்களை ஏற்படுத்தியிருந்தது. பிராந்திய அரசுகள் தாவரவியல் அறிவை வளர்ப்பதையும் மற்றும் இவ்வறிவியலின் பல்வேறு நோக்கங்களைப் பற்றி ஆய்வு மேற்கொள்வதையும் இலக்காகக் கொண்டே இத்தாவரவியற் பூங்காக்கள் உருவாக்கப்பட்டன. உதாரணமாக, 1750 ஆம் ஆண்டு முதல் வரலாற்றைக் கொண்டிருந்த சகாரன்பூர் தாவரவியல் பூங்காவை மருத்துவத் தாவரங்கள் வளர்க்கும் காரணத்திற்காக 1817 ஆம் ஆண்டு பிரித்தானிய கிழக்கிந்திய நிறுவனம் தனதாக்கிக் கொண்டது . பிரித்தானியாவின் பெரும்பாலான தாவரவியல் பூங்காக்கள் வர்த்தக முக்கியத்துவத்தை இலக்காகக் கொண்டு  செயல்பட்டன. சுற்றுச்சூழல் மற்றும் வனத்துறை அமைச்சகம் இப்பூங்காக்களை தனது கட்டுப்பாட்டுக்குள் வைத்திருந்தது.

இந்தியாவில் தாவரவியல் ஆய்வுகள் முறையாக 1890 ஆம் ஆண்டு பிப்ரவரி மாதம் 13 இல் தொடங்கியது . 1871 ஆம் ஆண்டு முதல் கொல்கத்தா இராயல்தாவரவியல் பூங்காவில் கண்காணிப்பளாராகப் பணியாற்றி வந்த சர் சியார்ச்சு கிங்கின் மேற்பார்வையில் இவ்வாய்வுகள் மேற்கொள்ளப்பட்டன. இவரே இந்தியத்தாவரவியல் அளவாய்வு நிறுவனத்தின் முதலாவது பதவிசார் இயக்குநராக அறியப்படுகிறார். கொல்கத்தா தாவரவியல் பூங்கா இவ்வாய்வு நிறுவனத்தின் தலைமையிடமானது. வங்காளம், அசாம், வடகிழக்கு இந்தியா, பர்மா மற்றும் அந்தமான் நிகோபார் தீவுகள் ஆகிய மண்டல பூங்காக்களுக்குத் தேவையான பொறுப்புகளை இத்தலைமையகம் வழங்கியது.

## மேற்கோள்கள்

## இவற்றையும் காண்க

*தேசிய தாவரவியல் ஆய்வுக் கழகம். 
*ஊட்டி தாவரவியல் பூங்கா

பகுப்பு:இந்தியத் தாவரவியல் பூங்காக்கள்
பகுப்பு:சுற்றுச்சூழல் மற்றும் வனங்கள் அமைச்சகம்
பகுப்பு:தாவர வகைப்பாட்டியல் அமைப்புகள்
பகுப்பு:இந்தியாவில் செயல்படும் தாவரவியலாளர்கள்
உயிர்சாராக் கூறு

உயிரியல், சூழலியல் ஆகிய துறைகளில் **உயிர்சாராக் கூறுகள்** அல்லது **உயிர்சாராக் காரணிகள்** என்பன, உயிரினங்கள் மீதும், சூழல்மண்டலத்தின் செயற்பாடுகள் மீதும் தாக்கம் கொண்டுள்ள, சூழலின் உயிரற்ற வேதி மற்றும் இயற்பியப் பகுதிகளைக் குறிக்கும். உயிர்சாராக் காரணிகளும், அவற்றோடு தொடர்புடைய தோற்றப்பாடுகளும், முழு உயிரியலுக்கும் ஆதாரமாக அமைந்துள்ளன.

வளர்ச்சி, பேணுகை, இனப்பெருக்கம் ஆகியவை தொடர்பில் உயிரினங்கள் மீது தாக்கம் கொண்டிருக்கக்கூடிய இயற்பிய நிலைமைகள், உயிரற்ற வளங்கள் ஆகியவற்றை உயிர்சாராக் கூறுகள் உள்ளடக்குகின்றன. இங்கே வளங்கள் என்பன, ஒரு உயிரினத்துக்குத் தேவைப்படுவதும், இன்னொரு உயிரினத்தினால் உட்கொள்ளப்படுகின்றதும் அல்லது வேறு வகையில் பயன்பாட்டுக்கு இல்லாமல் ஆக்கப்படுகின்றதுமான, சூழலில் உள்ள பொருட்களைக் குறிக்கும்.

## எடுத்துக்காட்டுகள்
உயிரியலில், நீர், ஒளி, கதிர்வீச்சு, வெப்பநிலை, ஈரப்பதன், வளிமண்டலம், மண் போன்றவை உயிர்சாராக் காரணிகளுள் அடங்குகின்றன. பேரியற் காலநிலை இவை ஒவ்வொன்றின் மீதும் செல்வாக்குச் செலுத்துகின்றது. கடல் சார்ந்த அல்லது நிலக்கீழ்ச் சூழல்களில் அழுத்தம், ஒலி அலைகள் போன்றவற்றையும் உயிர்சாராக் காரணிகளாகக் கொள்ளலாம்.

இந்தக் காரணிகள் வெவ்வேறு உயிரினங்களை வெவ்வேறு வகையில் பாதிக்கின்றன. குறைவான ஒளி இருந்தாலோ அல்லது ஒளி முற்றாகவே இல்லாவிட்டாலோ, ஒளித்தொகுப்பு வட்டத்தை நிறைவு செய்ய முடியாமல் தாவரங்கள் வாடி இறந்துவிடுகின்றன. பல ஒரு கல நுண்ணுயிரிகளான *ஆர்க்கியே*க்களுக்கு மிக உயர்ந்த வெப்பநிலை அல்லது அழுத்தம் அல்லது வழமைக்கு மாறான கந்தகம் போன்ற தனிமங்களின் செறிவு தேவைப்படுகின்றது.

## மேற்கோள்கள்

## இவற்றையும் பார்க்கவும்
* உயிர்சார் கூறு

பகுப்பு:சூழல் மண்டலம்
பகுப்பு:சுற்றுச்சூழலியல்
போடமலை பெட்டா

**போடமலை பெட்டா** (**Bodamalai Betta) ** என்பது  உயரமுள்ள ஒரு மலையாகும். இது தமிழ்நாட்டின்,  சேலம் மாவட்டத்தில் கிழக்குத் தொடர்ச்சி மலைகளில்  மேட்டூர் அணையிலிருந்து  மேற்கில் உள்ளது.

## நிலவியல்
மலை  உயரமானதாகவும், கிழக்கு மேற்காக , வடக்கு தெற்காக   பரப்பளவைக் கொண்டதாகவும் உள்ளது. தெற்கில் பள்ளத்தாக்குகள் சூழப்பட்டு  உயம்  கொண்ட மலைகளாக உள்ளது. போடமலை பெட்டா பகுதி ஆறாம் நிலை நிலநடுக்க மண்டலத்தில் அமைந்துள்ளது, சராசரியாக 50 ஆண்டுகளுக்கு ஒரு முறை ரிக்டர் அளவுகோளில்  5-6 அளவுக்கு நிலநடுக்கம் ஏற்படுகிறது.

மலையின் உச்ச வடக்கிலிருந்து  கிழக்கு மேற்கு பள்ளத்தாக்கில்  காவிரி ஆற்றின் துணை ஆறான  பாலாறு உள்ளது. ஆற்றின் ஊடாக உள்ளூர் சாலை ஒன்று செல்கிறது.

இதன் அருகில் 18 கி.மீ (11 மைல்) தொலைவில் கர்நாடக மாநிலம்,சாமராசநகர் மாவட்டத்தைச் சேர்ந்த சின்னக் கோட்டை என்ற ஊர் உள்ளது.

## காலநிலை
போடமலை பெட்டா ஒரு ஈரப்பத துணைவெப்பமண்டல தட்பவெப்பநிலை  பகுதியில் உள்ளது. ஏப்ரல் மாதம் மதிய நேர சராசரி வெப்பம்  91.76 ° F (° 33.20 ° சி) ஆக மிக வெப்பதான மாதமாக இருக்கும். சனவரி மாதங்களில் இரவு நேர வெப்பநிலை 59.18 ° F (° 15.10 ° சி) என  நிலவும், பெப்ரவரி மாத இரவுநேர வெப்பநிலை மிகவும் குறைந்து காணப்படும். அக்டோபர் மாதத்தை ஒட்டி மழைக்காலம் ஆகும்.  சனவரி மாதம் வறண்ட மாதமாகும்.

### மேற்கோள்கள்



## வெளி இணைப்புகள்
* "Southern Indian Subcontinent: 4 Mountain Summits with Prominence of 1,500 meters or greater" Peaklist.org. Retrieved 2011-11-24
பகுப்பு:தமிழ்நாட்டில் உள்ள மலைகள்
பகுப்பு:சேலம் மாவட்டத்திலுள்ள மலைகள்
ஜயந்த தாலுக்தார்

**ஜயந்த தாலுக்தார்** *(Jayanta Talukdar)* (அசாம் மொழியில்: জয়ন্ত তালুকদাৰ) (பிறப்பு: 2 மார்ச் 1986, குவாகத்தி)ஓர் இந்திய வில்வித்தை வீரர் ஆவார். இவர் 2006 வில்வித்தை உலகக் கோப்பையில் ஒற்றையர் தங்கப் பதக்கத்தை வென்றார்.

## விருதுகள்
இவர் வில்வித்தையில் 2007 ஆகத்து மாதம் அருச்சுனா விருது பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்திய வில்வித்தை வீரர்கள்
பகுப்பு:அருச்சுனா விருது பெற்றவர்கள்
பகுப்பு:இந்திய ஒலிம்பிக் தடகள வீரர்கள்
ராணிகட், பாகிஸ்தான்

**ராணிகட்** (Ranigat), இந்தி மொழிச் சொல்லான *ராணி*  (அரசி) மற்றும் பஷ்தூ  மொழிச் சொல்லான *கட்* (பெரிய பாறை) என்ற பொருளில் **ராணியின் பாறை** என அழைக்கப்படுகிறது. இது உலகப் பாரம்பரியக் களங்களில் ஒன்றாகும். 

கி பி 6ஆம் நூற்றாண்டு காலத்திய புத்த விகாரம், பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தின், புனேர் மாவட்டத்தில், *தோதாலியா*   எனுமிடத்தில் அமைந்துள்ளது.

## கள விளக்கம்
*ராணிகட்*  புத்த விகாரம் நினைவுத்தூண்கள், மடாலயங்கள் மற்றும் வழிபாட்டுத் தலங்கள் கொண்டது. இது 2000 ஆண்டுகள் பழமை வாய்ந்தவை. பெஷாவர் அல்லது இஸ்லாமாபாத் நகரத்திலிருந்து பேருந்து சாலை வழியாக 20 கி மீ தொலைவில் உள்ள ராணிகட்டை அடையலாம்.

## உலகப்பாரம்பரிய களங்கள்
யுனேஸ்கோ நிறுவனத்தின் உலகப் பாரம்பரிய களங்களின் தற்காலிக பட்டியலில் ஒன்றாக 30 சனவரி 2014 அன்று இராணிகட் பௌத்த விகாரமும் பட்டியலிடப்பட்டுள்ளது.

## இதனையும் காண்க
* சமால் கார்கி
* தக்த்-இ-பாகி
## அடிக்குறிப்புகள்


## மேற்கோள்கள்
*Archaeological Site of Ranigat - UNESCO World Heritage Centre Retrieved 2009-03-03.
*Ranigat: 2nd to 6th Century AD Retrieved 2009-03-03.

பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பௌத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:பாகிஸ்தானில் உள்ள பௌத்த கட்டிடங்கள்
இராகுல் பானர்ஜீ

**இராகுல் பானர்ஜீ** *(Rahul Banerjee)* (பிறப்பு: 15 திசம்பர் 1986) கொல்கத்தாவைச் சேர்ந்த ஓர் இந்திய ஒலிம்பிக் வில்வித்தை வீரர் ஆவார். இவர் கூட்டுவில் குழுவில் விளையாடுகிறார்.

## விருதுகள்
இவர் 2011 இல் அருச்சுனா விருது பெற்ரார்.

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய வில்வித்தை வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:அருச்சுனா விருது பெற்றவர்கள்
பகுப்பு:1986 பிறப்புகள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
தேவேந்திரலால்

**தேவேந்திரலால்** *(Devendra Lal)*,(பிப்ரவரி 14, 1929 - டிசம்பர் 1, 2012), இவர் வாரணாசியில் பிறந்த     ஓர் இந்திய புவி இயற்பியல் விஞ்ஞானியாவார். பழமையான இலண்டன் இராயல் கழகத்தின் எப்.ஆர்.எசு விருது பெற்றவர்.

## வாழ்க்கை

பனாரசு இந்து பல்கலைக்கழகத்தில்  பட்டப்படிப்பை முடித்தார். மும்பை பல்கலைக்கழகத்தில் தன்னுடைய மேற்படிப்பை நிறைவு செய்தார். டாட்டா நிறுவனத்தின் அடிப்படை ஆராய்ச்சி நிறுவனத்தில் சேர்ந்து பேராசிரியர் பர்னார்டு பீட்டர்சு என்பவரின் வழிகாட்டுதலுடன் ஆராய்ச்சிகளை மேற்கொண்டார். விண்வெளியிலுள்ள அண்டக் கதிர்கள் தொடர்பான ஆராய்ச்சிக் கட்டுரைகளை இவர் எழுதினார் 
அகமதாபாத்திலுள்ள இயற்பியல் ஆராய்ச்சி ஆய்வகத்தின் இயக்குநராக 1972 ஆம் ஆண்டு முதல் 1983 ஆம் ஆண்டு வரை பணியாற்றினார் .
அமெரிக்க ஐக்கிய நாடுகளின் கலிபோர்னியா பல்கலைக்கழகம் (சான் டியேகோவில்1989 ஆம் ஆண்டு முதல் 2012 ஆம் ஆண்டு வரை கௌரவப் பேராசியராகவும் பணியாற்றியுள்ளார் .

## மேற்கோள்கள்

## புற இணைப்புகள்
*http://paleowave.blogspot.com/2012/12/in-memoriam-devendra-lal-1929-2012.html 
*  Devendra Lal Memorial Symposium, Part 1
*  Devendra Lal Memorial Symposium, Part 2

பகுப்பு:1929 பிறப்புகள்
பகுப்பு:2012 இறப்புகள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
ஓம் பிரகாசு சிங் கரானா

**ஓம் பிரகாசு சிங் கரானா** (Om Prakash Singh Karhana பிறப்பு: ஜனவரி 11, 1987) என்பவர் இந்தியக் குண்டெறி வீரர் ஆவார். இவர்  உயரமும்  எடையும் உள்லவர். இவர் சல்வான் எறிதல் பயில்கழகத்தில் பயிற்சி தருகிறார், இங்கு தான் இவரும் குண்டெறிதலில் பயிற்சி பெற்றார். இவரை ஈட்ட நாட்டமில்லாத ஒலிம்பிக் தங்க வேட்பு அறக்கட்டளை ஆதரிக்கிறது. இது இந்திய தடகள வீரர்களை இனங்கண்டு பயிற்சி தருகிறது.  இவர் முதலில் கூடைப்பந்தாட்ட வீரராக விளங்கியவர். இவரை இந்தியத் தடகளச் செயலாளர் இலலித் பானோத் அணுகவே குண்டெறிதலுக்கு மாறினார்.

இவர் இந்தியத் தேசியப் பதிவில் 20.69 மீ சாதனையை எட்டியவர். இந்தச் சாதனையை அங்கேரியில் சோம்பத்தேலியில் 2012 மேவில் நடந்த விளையாட்டுகளில் இவர் அடைந்தார்.  இவர் 2012 இல் இலண்டனில் நடந்த ஒலிம்பிக்கில் விளையாடும் தகுதி பெற்று கலந்துகொண்டார்.  மேலும் 2014 பொதுநலவாயத்து விளையாட்டுகளில் இறுதிவரை வந்து ஆறாமவராகத் தேர்ந்தார்.

## மேற்கோள்கள்

## வெளி இணைப்புகள்
* Om Prakash Karhana  at Olympic Gold Quest

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:இந்தியக் குண்டெறி வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:குர்கான் மாவட்ட நபர்கள்
தேவேந்திர சிங்

**தேவேந்திர சிங் இலைசிராம்** *(Devendro Singh Laishram)* (பிறப்பு: 2 மார்ச் 1992), அல்லது ** தேவேந்திர சிங்** *(Devendro Singh)* அல்லது **தேவேந்திர இலைசிராம்** *(Devendro Laishram)*, ஓர் இந்தியக் குத்துச்சண்டை வீரர் ஆவார். இவர் இம்பால் மேற்கு மாவட்டம் மணிப்பூரைச் சேர்ந்தவர், இவர் தாழெடைப் பிரிவில் போட்டியிடுகிறார்.

## மேற்கோள்கள்

## வெளி இணைப்புகள்
* World Rankings: LAISHRAM, Devendro Singh  at AIBA

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்தியக் குத்துச்சண்டை வீரர்கள்
பகுப்பு:இந்திய ஒலிம்பிக் வீரர்கள்
ரிலையன்ஸ் ஜியோ

play of vaipu ullatha RCB ku

thumb|ஜியோவின் தலைமையகம், நவி மும்பை
**ரிலையன்ஸ் ஜியோ** (*Reliance Jio*) ரிலையன்ஸ் இன்டஸ்ட்ரீஸ் நிறுவனத்தின் தொலைத்தொடர்பு சேவை பிரிவு ஆகும். ரிலையன்ஸ் ஜியோ நிறுவனம் இந்தியா முழுவதும் 4ஜி சேவைகளை வழங்க உரிமம் பெற்றுள்ளது. தற்போது சோதனை அடிப்படையில் இயங்கிவருகிறது. 

170 நாட்களில் 10 கோடி வாடிக்கையாளர்களை பெற்றிருந்த ஜியோ நிறுவனம், கடந்த இரண்டரை ஆண்டுகளில் சுமார் 30 கோடி வாடிக்கையார்களை கடந்துள்ளது. 

இந்தியா தொலைத்தொடர்பு சந்தையில் ரிலையன்ஸ் ஜியோ இரண்டாம் இடத்திற்கு முன்னேறியுள்ளது. தற்போது ஜியோ 30.6 கோடி பயனாளர்களை பெற்றுள்ளது. இந்த சாதனையை கடந்த இரண்டரை ஆண்டுகளில் இதனை படைத்துள்ளது. வோடபோன் ஐடியா கூட்டு நிறுவனம் முதன்மையான டெலிகாம் நிறுவனமாக விளங்குகின்றது. ஏர்டெல் நிறுவனம் மூன்றாவது இடத்தில் உள்ளது.

## மேற்கோள்கள்

பகுப்பு:இந்திய தொலைதொடர்பு நிறுவனங்கள்
வலியவிட்டில் திஜூ

**வலியவிட்டில் திஜூ (Valiyaveetil Diju)** (; பிறப்பு: 4 ஜனவரி 1981),அல்லது ** வ. திஜூ (V. Diju)**, ஓர் இந்திய இறகுப்பந்தாட்ட வீரர் ஆவார். இவர் கேரளா, கோழிக்கோட்டைச் சேர்ந்தவர். இவர் ஜுவாலா குட்டாவின் இணையாட்டக்கார்ர். இவர் இந்தியத் தேசியக் கலப்பு இரட்டையர் போட்டியாளர், இவரது குழு உலகில் ஏழாவது தரத்தைப் பெற்றுள்ளதாக உலக இறகுப்பந்தாட்டக் கூட்டமைப்பு மதிப்பீடு செய்துள்ளது . இவர் 2014 இல் அருச்சுனா விருதைப் பெற்றுள்ளார். இவர் கேரளாவின் உயர்விருதான ஜி. வி. இராஜா விருதையும் பெற்றுள்ளார்  இவர் 2014 இல் ஜிம்மி ஜார்ஜ் விருதைப் பெற்றவர்.

## மேற்கோள்கள்

## வெளி இணைப்புகள்
* We stuck to our natural game: Exclusive interview to espnstar.com 
*  

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்
பகுப்பு:இந்திய ஒலிம்பிக் இறகுப்பந்தாட்ட வீரர்கள்
பகுப்பு:அருச்சுனா விருது பெற்றவர்கள்
கந்தமாதன் குன்று

**கந்தமாதன குன்று** (**Mt. Gandhamadana**) என்பது இந்தியா மற்றும் இலங்கை ஆகியவற்றுக்கு இடையே பாக்கு நீரிணையில் அமைந்துள்ள   பாம்பன் தீவின் உயரமான முகடு ஆகும்.

## அமைவிடம்
வலது|thumb|200x200px|கந்தமாதன குன்றின் மேலிருந்து பாம்பன் தீவின் மேற்குப் பகுதி ஒரு பார்வை.
கந்தமாதன குன்று, இராமேசுவரத்தில் இருந்து மூன்று கிலோமீட்டர் தொலைவில், கிட்டத்தட்ட தீவின் மேற்கு எல்லையில் உள்ள அழிந்த நகரான தனுஷ்கோடிக்கு செல்லும் பாதையின் இடையே உள்ளது.

## வரலாறு
கந்தமாதன மலைக் குன்றின் உச்சியில் இருந்தே  அனுமான் இராவணனின் ஆட்சிப் பகுதியான இலங்கைக்கு தாவியதாக நம்பப்படுகிறது.  காளிதாசர் இயற்றிய குமாரசம்பவம் எனும் நூலில், இமய மலையில் உள்ளதாக கூறப்படும் புராண நகரான ஒசாதிபிரஸ்தாவை வெற்றிகொண்டதை பற்றிக் குறிப்பிடும்போது, கந்தமாதன குன்றை மேற்கோளாகச் சுட்டியுள்ளார்.

நாத சைவப் பாரம்பரியத்தில் பரசுராமர், தனது பழிவாங்கலை முடித்தப் பிறகு, வெளியேறி வந்து, இந்தக் குன்றின் உச்சியில் தத்தாத்ரேயரிடம் தெய்வநிலைச்சார்ந்த ஆன்மீக வழிகாட்டுதலைப் பெற்றார் எனக்கருதப்படுகிறது. இவர்களுக்குள் நடந்த உரையாடல்களைத் *திரிபுரா ரகஸ்யம்*  என்று அத்வைதம் குறிப்பிடுகிறது.

## மேற்கோள்கள்

* 

## வெளி இணைப்புகள்
* Maps of India

பகுப்பு:தமிழ்நாட்டில் உள்ள மலைகள்
பகுப்பு:இராமாயண நிகழிடங்கள்
பகுப்பு:இராமநாதபுரம் மாவட்டம்
துடுப்புக்காலிகள்

**துடுப்புகாலிகள்** (*Pinniped*)() , எனும்  கடல் பாலூட்டிகள், துடுப்புகள் போன்ற நான்கு கால்களை பயன்படுத்தி கடலில் நீந்தும் திறன் பெற்ற கடல் வாழ் விலங்கினங்களாகும். துடுப்புகாலிகள் சில நேரங்களில் கடற்கரையிலும் தவழ்ந்து வந்து ஓய்வெடுக்கும். துடுப்புகாலிகளில் 33 வகையான இனங்கள் உள்ளது. துடுப்புகாலிகள் அதிகம் வேட்டையாடப்படுவதால், இவ்வினம் அழிவின் விளிம்பில் உள்ளது.

வட துருவம் மற்றும் தென் துருவக் கடற்கரைகளில் காணப்படும்,  ஊண் உண்ணிகளான துடுப்புகாலிகளை சீல், பனிக்கடல் யானை, கடல் சிங்கம்  என மூன்று குடும்பமாக வகைப்படுத்தியுள்ளனர்.

இவைகளின் காது அமைப்பு வெளி நீட்டாது, முகத்தில் உட்பொதிந்து காணப்படும். இதன் மூக்கு மற்றும் காதுகள் தண்ணீரில் நீந்தும்போது மூடிக்கொள்ளும்படி அமைந்துள்ளன. கால்கள் துடுப்புகள் போல அகன்று தட்டையாகிவிடும். நுரையீரல் பெரிதாக இருப்பதால் இதன் உடலமைப்பு மிதக்கும் தன்மையினை உடையதாக உள்ளது. இதன் நுரையீரல் பிற தரைவாழ் பாலூட்டிகளைவிட இரண்டரை மடங்கு பெரியதாகும். தரையில் நடக்கும்போது, அங்கும் இங்கும் ஓர் உருளை உருளுவதுபோல இருக்கும்.

துடுப்புகாலிகளில் பனிக்கடல் யானைகளுக்கு மட்டும் இரண்டு நீண்ட தந்தம் போன்ற பற்கள் உள்ளது. இப்பற்களால் இதன் எதிரிகளான பனிக்கரடி, சுறா மற்றும் திமிங்கிலங்களை விரட்டியடிக்கும். துடுப்புகாலிகளின் மேல் தோல் அரை அடி தடிமன் கொண்டதால், துருவப் பனியினை தாங்கும் திறன் கொண்டது.

இதன் முக்கிய உணவு மீன், நண்டு மற்றும் மெல்லுடலிகள் ஆகும். துடுப்புகாலிகள் ஒரு மீட்டர் நீளம் முதல் 5 மீட்டர் நீளமும்; 45 கிலோ கிராம் முதல் 3200 கிலோ கிராம் எடையும் கொண்டது. துடுப்புக்காலிகளின் தோலுக்கடியில் அடர்த்தியான கொழுப்பு படிந்திருப்பதால், துருவப் பனியினை தாங்கும் திறன் கொண்டது. துடுப்புகாலிகள் சிறந்த பார்வைத்திறனும், கேட்கும் திறனும் கொண்டவைகள்.

துடுப்புகாலிகளில் மூன்று பெருங் குடும்பங்கள் உள்ளது: 1 பனிக்கடல் யானை, 2 காதுள்ள சீல்  மற்றும்  3 பாசிடோ எனும் கடல்சிங்கம்  

## இதனையும் காண்க
*ஓங்கில்
*கடல்நாய்
* கடல் யானை
* பனிக்கடல் யானை

## மேற்கோள்கள்


## வெளி இணைப்புகள்

*Seal Conservation Society
*Pinnipeds: Seals, sea lions, and walruses, NOAA Fisheries
*The Marine Mammal Center: Pinnipeds
*Pinniped Ecology Applied Research Laboratory (PEARL) 
*Pinniped Cognition & Sensory Systems Laboratory
* கடல் நாய் 
*Pinnipeds (Seals, Sea Lions & Walrus)

பகுப்பு:கடற்பாலூட்டிகள்
தருண்தீப் இராய்

**Tarundeep Rai** (நேபாளி/இந்தி: तरूणदीप राई; பிறப்பு 22 பிப்ரவரி 1984, நாம்சி, சிக்கிம், இந்தியா) ஓர் இந்திய வில்வித்தை வீரர் ஆவார். இவர் இந்தியக் கூர்க்கா குமுகத்தைச் சேர்ந்தவர்.

## விருதுகளும் தகைமைகளும்

இவர் 2005 இல் அருச்சுனா விருது பெற்றார்.

## மேற்கோள்கள்

## வெளி இணைப்புகள்
*Ready, Aim, Aspire... 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்திய வில்வித்தை வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:அருச்சுனா விருது பெற்றவர்கள்
முப்போதும் திருமேனி தீண்டுவார்

**திருமேனி தீண்டுவார்**  என்பார் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள். 

சிவபெருமானின் திருமேனிகளுக்கு அபிஷேகம், அலங்காரம், நைவேத்தியம், தீபாராதனை, அர்ச்சனை, ஸ்தோத்திரம் முதலானவற்றை செய்கின்ற ஆதிசைவ பிராமணர்களே திருமேனி தீண்டுவார் என்று குறிப்பிடுகின்றனர். இவர்களை சிவபெருமானுக்கு இணையாக சைவர்கள் வணங்குகின்றனர்.

## மார்கழி மாதம் கேட்டை நட்சத்திரம் விருச்சிகராசிதம்பூசை

## ஆதாரங்கள்


## வெளி இணைப்புகள்
பன்னிரண்டாம் திருமுறை - பெரிய புராணம் - 11.06. முழுநீறு பூசிய முனிவர் புராணம் - நக்கீரன்

பகுப்பு:தொகையடியார்கள்
சறுக்கு எதிரொளிப்பு

இருபரிமாண வடிவவியலில் **சறுக்கு எதிரொளிப்பு** (*glide reflection*) என்பது ஒரு கோட்டில் நிகழும் எதிரொளிப்பு மற்றும் அந்த எதிரொளிப்பின் அச்சுக்கு இணையான பெயர்ச்சி இரண்டின் சேர்வாக அமையும் யூக்ளிடிய தளத்தின் உருமாற்றம் ஆகும்.

ஒரு சறுக்கு எதிரொளிப்பால் பிறப்பிக்கப்படும் சமஅளவைக் குலம் ஒரு முடிவுறா சுழற்குலமாக அமையும்.

இரு சம சறுக்கு எதிரொளிப்புகளின் தொகுப்பு ஒரு பெயர்ச்சியாகக் கிடைக்கும். இப்பெயர்ச்சியின் திசையனின் அளவு சறுக்கு எதிரொளிப்புடையதைப்போல் இருமடங்காக இருக்கும். எனவே சறுக்கு எதிரொளிப்புகளின் இரட்டை அடுக்குகள் ஒரு பெயர்ச்சி குலத்தை உருவாக்கும்.

## மேற்கோள்கள்

## வெளியிணைப்புகள்
* Glide Reflection at cut-the-knot

பகுப்பு:சார்புகளும் கோப்புகளும்
பகுப்பு:உருமாற்றம் (சார்பு)
நீள் துப்பாக்கி

[வலது|thumb|250x250px|1948-ல் நீள்துப்பாக்கிகளை பிரயோகிக்கும் [ஹகானா|ஹகான துணைராணுவத்தினர்.]]
**நீள் துப்பாக்கி** என்பது சுடுகலன்கள் அல்லது பீரங்கிகளில், நீளமான குழல்கள் கொண்ட ஒரு வகையாகும். சிறு சுடுகலன்களை (small arms) பொறுத்தவரை, *நீள்துப்பாக்கி* என்பது தோளோடு முட்டுகொடுத்து சுடுவதற்குகாக வடிவமைக்கப்பட்டவை (கைத்துப்பாக்கி இதற்கு மாறானது). ஆனால் பீரங்கி ரகத்தை (artillery) பொறுத்தவரை, ஹாவித்சர் அல்லது காறோனேடை விட, *நீள்துப்பாக்கி* மாறுபட்டு இருக்கும்.

சிறு சுடுகலன்களின் கீழ்வரும், நீள்துப்பாக்கிகளுக்கு எடுத்துக்காட்டாக : மரைகுழல் துப்பாக்கி, சன்ன-சிதறு துமுக்கி, மசுகெத்துகள், பிளந்தர்பசுகள், குரும்மசுகெத்துகள், சுவர்த்துப்பாக்கிகள், மற்றும் மசுகெத்தூண்கள் ஆகியவற்றை சொல்லலாம்.

### நீள்துப்பாக்கிகளின் சாதகங்களும் பாதகங்களும்
கைத்துப்பாக்கியை விட அதிக பிடிமானத்தை கொடுக்க, பெரும்பான்மையான நீள்துப்பாக்கிகளில் தண்டும், முன்பக்க பிடிப்பும் இருக்கும். அதோடு, நீள்துப்பாக்கியில் நீண்ட குழல் இருப்பதால், குறிநோக்கியில் சரிநுட்பமாக குறிவைக்க இயலும். இவ்வகை துப்பாக்கிகளில் தொலை குறிநோக்கி அல்லது செம்புள்ளி குறிநோக்கியை பொறுத்தி பிரயோகிக்க எளிதாக இருக்கும்.

நீள்துப்பாக்கியின் திணிவு சற்று மிகையாகவே இருக்கும், இதனால் எளிதில் தூக்கிச் செல்ல முடியாது. மிகையான நிலைமத் திருப்புத்திறன் இருப்பதால், இதனை பக்கவாட்டிலோ அல்லது மேலும்-கீழுமாகவோ குறைந்த வேகத்தில் தான் நகர்த்தமுடியும், இது குறிவைக்கும் நேரத்தை அதிகமாக்கும். இருந்தாலும், இது குறிவைக்க அதிக நிலத்தன்மையோடு இருக்கும். நீள்துப்பாக்கியின் நீளம் அதிகமானால், அதை அவ்வாறு தயாரிக்க செலவும் அதிகமாகும். இதன் நீளம் அதிகம் என்பதால் இதை மறைத்து கொண்டு போக முடியாது, குறுகிய இடங்களில் பயன்பாட்டிற்கு அசவுகரியமாக இருக்கும். மற்றும் இதை வைக்க பெரிய இடம் தேவை.

## கப்பற் நீள்துப்பாக்கி
thumb|துளான்-ல் நடந்த ப்ரெஃபெக்தியூர் மரிடைமில் காட்சிப்படுத்தப்பட்ட கப்பற் நீள்துப்பாக்கிகள்
வரலாற்றின் கப்பற்படை பயன்பாட்டில், பாய்மரக் கப்பல்களில் பொருத்தப்பட்ட பிரதான பீரங்கி, **நீள் துப்பாக்கி** ஆகும். நீளம் குறைந்த காறோனேடுகளில் இருந்து வேறுபடுத்திக் காட்டவே, இந்த கப்பற்பீரங்கியை நீள் துப்பாக்கி என்றனர்.

## மேற்கோள்கள்

பகுப்பு:சுடுகலன் துறைச்சொற்கள்
ஹகானா

**ஹகானா** (*Haganah*; , lit. *பாதுகாப்பு*) என்பது பிரித்தானிய கட்டளைப் பலத்தீனின் (1921–48) காலத்தில் இருந்த யூத துணை இராணுவ அமைப்பு ஆகும். இதுவே இசுரேலிய பாதுகாப்புப் படைகளின் கருவாக மாறியது.

## குறிப்புகள்

## மேற்கோள்கள்
* 
* 
* 
* 
* 

## வெளி இணைப்புகள்

* Official Haganah website
* ''The Haganah'', from the Jewish Virtual Library
* ''Lexicon of Zionism: Haganah'' (Israeli Ministry of Foreign Affairs)
* ''The Haganah: History of the Israeli Underground Defense force'', by the ZIIC
* From Hashomer to the Israel Defense Forces Armed Jewish Defense in Palestine, by Me'ir Pa'il

பகுப்பு:அரபு-இசுரேல் முரண்பாடு
அப்பாலும் அடிசார்ந்தார்

**அப்பாலும் அடிசார்ந்தார்**  என்போர் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள். சிவனடி பற்றி வாழ்ந்த வாழ்கின்ற வாழப்போகின்ற அடியார்கள் அத்தனை மக்களையும் இவ்வாக்கியம் குறிக்கிறது. 

அப்பாலும் அடிசார்ந்தார் - அப்பாலும் என்றால் தொலைவு என்று பொருளாகும். அடிசார்ந்தார் - எனும் குறிப்பு இறைவனின் அடியைப் பற்றியவர்கள் என்பதைக் குறிப்பதாகும். இறைவனின் அடியைப் பற்றிய தொலைவில் உள்ள சைவர்கள் என்று இதனை புரிந்து கொள்ள வேண்டும்.

## ஆதாரங்கள்


பகுப்பு:தொகையடியார்கள்
முழுநீறு பூசிய முனிவர்

**முழுநீறு பூசிய முனிவர்**  என்போர் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள். சிவச் சின்னங்களில் ஒன்றான திருநீறு அணிந்திருக்கும் அடியவர்களையும் சிவபெருமானாக சைவர்கள் எண்ணுகிறார்கள். உடல் முழுமைக்கும் திருநீறு அணைந்த முனிவர்களை திருத்தொண்டர் தொகையில் தொகை அடியார்களாக குறிப்பிட்டுள்ளார்கள்.

## திருநீறு
நீறு, பஷ்பம், கற்பம், அநுகற்பம், உபகற்பம் போன்ற பெயர்களால் திருநீறு அழைக்கப்படுகிறது. 

## குரு பூசை
முழுநீறு பூசிய முனிவர்களுக்கு பங்குனி மாதத்தின் இறுதி நாளை குரு பூசை நாளாக சைவர்கள் குறிப்பிடுகிறார்கள். 

## ஆதாரங்கள்


## வெளி இணைப்புகள்
பன்னிரண்டாம் திருமுறை - பெரிய புராணம் - 11.06. முழுநீறு பூசிய முனிவர் புராணம் - நக்கீரன்

பகுப்பு:தொகையடியார்கள்
கடற்சிங்கம்

**கடற்சிங்கம்** (Sea lion) என்பது கடற்பாலூட்டி வகையைச் சேர்ந்த குடும்பம் ஆகும். இவை  இரண்டு சிறிய வெளிக் காதுகள், துடுப்பு போன்ற நீண்ட நான்கு கால்கள், தடித்த மேல் தோல்,  அடர்த்தியான சிறிய முடிகள் மற்றும்  கொழுப்பு நிறைந்த அடர்ந்த உடலும் கொண்ட ஊனுண்ணிகளாகும்.  துடுப்பு போன்ற கால்களால் கடற்சிங்கங்கள் கடல் நீரில் நன்கு நீந்த இயலும். கடல் மீன்கள்,  மெல்லுடலிகள் மற்றும் நண்டுகள் ஆகியன கடற்சிங்கத்தின் முக்கிய இரைகளாகும்.

கடற்சிங்கங்கள் வட துருவம் மற்றும் தென் துருவக் கடற்கரைகளிலும், வடக்கு அட்லாண்டிக் பெருங்கடலிலும் மற்றும் தெற்கு ஆஸ்திரேலியா, தெற்கு நியூசிலாந்து கடற்கரைகளிலும் காணப்படுகிறது.
 இவற்றின் வாழ்நாள் 20-30 ஆண்டுகளாகும்.

ஆண் கடற்சிங்கத்தின்  அதிகபட்ச எடை 300 கிலோ கிராமும் நீளம் 8 அடியும் ஆகும். பெண் கடற்சிங்கத்தின் அதிக பட்ச எடை 100 கிலோ கிராமும், நீளம் 6 அடியும் ஆகும். ஸ்டெல்லர் வகை கடல் சிங்கத்தின் எடை 1000 கி கி., மற்றும் நீளம் 10 அடியாக உள்ளது. கடற்சிங்கங்கள் ஒரே நேரத்தில் தன் உடல் எடையில் 5-8%  () வரையிலான உணவை உண்ணக்கூடியது.

[thumb|ஸ்டெல்லார் கடற்சிங்கங்கள், [அலாஸ்கா]]

வெளிப்புற காதுகள் கொண்ட கடற்சிங்கங்களின் குடும்பத்தில்  கடல்நாய்கள் மற்றும் நீண்ட தந்தம் போன்ற இரண்டு பற்களைக் கொண்ட பனிக்கடல் யானை ஆகிய இனங்கள் அடங்கியுள்ளது. கடற்சிங்கங்கள் சனவரி முதல் மார்ச் முடிய உள்ள  காலத்தில் கடற்கரைகளில் குட்டியிடுகிறது. உலகில் தற்போது 1,65,000  கடற்சிங்கங்கள் இருப்பதாக கணக்கிட்டுள்ளனர்.

## மனிதனுடனான உறவுகள்
[thumb|வித்தை காண்பிக்கும் கடற்சிங்கங்கள், நியூயார்க், [ஐக்கிய அமெரிக்கா]]
20-ஆம் நூற்றாண்டின் நடுவில் வேட்டைக்காரர்களால் பெருமளவு கடற்சிங்கங்கள் கொல்லப்பட்டன.  தற்போது அனைத்து நாடுகளும் கடற்சிங்கங்களை வேட்டையாடுவதை தடை செய்துள்ள போதும், சுற்றுச் சூழல் காரணமாக கடற்சிங்கங்களின் எண்ணிக்கை குறைந்து வருகிறது. உலகில் பல நாடுகளில் கடற்சிங்கங்களுக்கு விளையாட்டு பயிற்சிகள் வழங்கி, காட்சிக் கூடங்களில் மக்கள் முன்னிலையில் வித்தை காட்டுகிறார்கள். கடலில் நீந்தும் மனிதர்களை கடற்சிங்கங்கள் தாக்குவதில்லை.

ஆஸ்திரேலியா மற்றும் நியூசிலாந்து போன்ற நாடுகளின் சுற்றுலாத்துறை கடற்சிங்கங்களால் வளர்ந்து வருகிறது.

## படக்காட்சியகம்

படிமம்:Zalophus californianus at Moss Landing 3.jpg|கடல் சிங்கங்களின் கூட்டம், வட கலிபோர்னியா
படிமம்:GiGi sea lion 1984.jpg|அமெரிக்க கடற்படை கப்பலில் கடல் சிங்கம்
படிமம்:sea lion head.jpg|மெம்பிஸ் விலங்கு காட்சியகத்தில் கடல் சிங்கம்
படிமம்:Sea Lion Lounging.JPG|பந்தாய் உணவகத்தில் உறங்கும் கடல் சிங்கம்
படிமம்:Sea lion head by the ocean.jpg|கடல் சிங்கம், மலிபு, கலிபோர்னியா


## இதனையும் காண்க
* துடுப்புகாலிகள்
* கடல்நாய்
* கடல் யானை
* பனிக்கடல் யானை

## மேற்கோள்கள்

## மேல் வாசிப்பிற்கு
* Healy, Jack (March 2015). Starving Sea Lions Washing Ashore by the Hundreds in California.  *The New York Times*

பகுப்பு:துடுப்புக்காலிகள்
பகுப்பு:தீவாய்ப்பு கவலை குறைந்த இனங்கள்
பகுப்பு:கடற்பாலூட்டிகள்
தேசிய மின்வழி நிதி மாற்றம்

**தேசிய மின்வழி நிதி மாற்றம்** (*National Electronic Funds Transfer*, **NEFT**) இந்தியாவின் மின்வழி நிதி மாற்ற அமைப்புகளில் முதன்மையானவற்றில் ஒன்றாகும்.  நவம்பர் 2005இல் துவங்கப்பட்ட இச்சேவை வங்கிப் பயனர்கள் தங்கள் நிதியை எளிதாகவும் பாதுகாப்பாகவும் ஒருவருக்கொருவர் பரிமாறிக் கொள்ளும் வசதியை அளித்தது.  இது ஆர்டிசிஎசு போல நிகழ்நேரத்தில் நடப்பதில்லை.  இது ஒவ்வொரு மணிக்கொருமுறை தொகுதியாக நிகழ்த்தப்படும்  "நிகர" மாற்றுகை வசதியாகும். இதனால் விருப்பத்தை நிறைவேற்றுவதில் கால இடைவெளி ஏற்படும். தவிரவும் இது வங்கி அலுவலகப் பணிநேரங்களில்  மட்டுமே செயல்படுத்தப்படும். நாட்டின் பல பகுதிகளில் இருக்கும் 30,0000 வங்கிக் கிளைகளில் இந்த வசதி ஏற்படுத்தப்பட்டுள்ளது. 
வங்கிக் கணக்கிற்கு இணைய அணுக்கம் உள்ளவர்கள் தாங்களாகவே மற்றவர்களின் வங்கிக் கணக்கிற்கு பணம் மாற்ற இயலும்; பெறுநரின் பெயர், வங்கிக் கணக்கு எண், பெறுநர் வங்கியின் இந்திய நிதிசார் முறைமைக் குறியீடு தெரிந்திருக்க வேண்டும்.

செயற்படுத்த மிகவும் எளிமையாக இருப்பதாலும் நேரம் மிச்சப்படுத்தப்படுவதாலும் இச்சேவை மிகவும் பரவலாக பயன்படுத்தப்படுகின்றது. 2008ஆம் ஆண்டின் நிதி மாற்றுகைகளில் 42% தேசிய மின்வழி நிதி மாற்றம்  மூலமாக நடந்துள்ளது.

## மேற்சான்றுகள்

## வெளி இணைப்புகள்
*List of NEFT enabled bank Branches in India (Bank-wise IFS Codes)

பகுப்பு:இந்தியாவில் வங்கியியல்
கவின் (நடிகர்)

**கவின் ராஜ்** (பிறப்பு: 22 சூன் 1990) என்பவர் தமிழ்நாட்டைச் சேர்ந்த தொலைக்காட்சி நடிகர், நிகழ்ச்சித் தொகுப்பாளர் ஆவார். இவர் சரவணன் மீனாட்சி 2 (2012-2016) என்ற தொலைக்காட்சித் தொடரிலும், பிக் பாஸ் தமிழ் 3  (2019) என்ற  நிகழ்ச்சியிலும் பங்குபெற்றதன் மூலம் பிரபலமான நடிகர் ஆவார்.

## தொழில் வாழ்க்கை
ஊடகத்துறையில் இருந்த ஆர்வத்தினால் முதலில் நண்பர்களின் மூலமாகவே குறும்படங்கள் நடிக்க ஆரம்பித்தார். முறையாக நடிப்பைக் கற்றுக்கொள்ள, கூத்துப்பட்டறையில் சேர்ந்து மூன்று மாதங்கள் பயிற்சி எடுத்தார். அதன் பின்னர் விஜய் தொலைக்காட்சியில் நடிகராக தன் வாழ்வைத் தொடங்கினார்.
2011 ஆம் ஆண்டு கனா காணும் காலங்கள் என்ற தொடரில் 'சிவா' என்னும் கதாபாத்திரம் மூலம் சின்னத்திரையில் நடிகராக அறிமுகமானார். அதைத் தொடர்ந்து அதைத் தொடர்ந்து சரவணன் மீனாட்சி (2012-2013), தாயுமானவன் (2013-2014), போன்ற தொடர்களில் நடித்தார்.

2013 ஆம் ஆண்டு சரவணன் மீனாட்சி 2 என்ற தொடரின் மூலம் கதாநாயகனாக நடித்தார். இந்தத் தொடர் இவருக்கு மிகப்பெரிய வெற்றியைக் கொடுத்தது. அதைத் தொடர்ந்து 2017 ஆம் ஆண்டு சத்ரியன் என்ற திரைப்படத்தில் துணைக் கதாபாத்திரத்தில் நடித்தார். 2019 ஆம் ஆண்டு நட்புன்னா என்னான்னு தெரியுமா என்ற திரைப்படத்தின் மூலம் கதாநாயகனாக நடித்தார். இவருக்கு ஜோடியாக நடிகை ரம்யா நம்பீசன் நடித்துள்ளார். 2019 ஆம் ஆண்டு விஜய் தொலைக்காட்சியில் ஒளிபரப்பான பிக் பாஸ் தமிழ் 3 என்ற நிகழ்ச்சியில் போட்டியாளராகப் பங்குபெற்றார்.

## தொலைக்காட்சி

## திரைப்படம்

## மேற்கோள்கள்

## வெளி இணைப்புகள்
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:பிக் பாஸ் தமிழ் போட்டியாளர்கள்
கவின்

**கவின்** என்பது அழகு என்பதற்கான பதம். இது ஆண்களுக்கு பெயராகவும் சூடப்படும். கவின் என்பது பின்வரும் இடங்களிலும் பயன்படுத்தப்படுகிறது:

## நபர்
* கவின் (நடிகர்)
* கவின் சூர்யன்
* கவின்மலர்

## பிற
* புசுக்கின் அருங்காட்சியகம், கவின் கலைகளுக்கான புசுக்கின் அருங்காட்சியகம்
----

பகுப்பு:ஆண் தமிழ்ப் பெயர்கள்
சஞ்சீவி (பக்கவழி நெறிப்படுத்தல்)

**சஞ்சீவி** என்பது பின்வருவனவற்றைக் குறிக்கும்:

* சஞ்சீவி மலை
* சீந்தில் மூலிகை
* சமய சஞ்சீவி திரைப்படம்
* ந. சஞ்சீவி 
* உயிர்தரும் மருந்து அல்லது மூலிகை
----
சண்டிகேஸ்வரி

**சண்டிகேஸ்வரி** என்பவர் அம்மனின் பூசைப் பொருளுக்கு உரிய தெய்வமாவார். இவருடைய சன்னதி அம்பாளின் சன்னதிக்கு இடப்புறமாக உள்ளது.   தோகூர் சுந்தரேசுவரர் கோயிலில் உள்ள சண்டிகேஸ்வரிக்கு எலுமிச்சை பழ மாலையை அணிவித்து கன்னிப் பெண்கள் வழிபடுகின்றனர்.

* சக்தி சண்டிகேஸ்வரி 
* விப்ர சண்டிகேஸ்வரி
* யமுனா சண்டிகேஸ்வரி

## ஆதாரங்கள்


பகுப்பு:சாக்தம்
உடனடி கொடுக்கல் சேவை

**உடனடி கொடுக்கல் சேவை** (*Immediate Payment Service*, **IMPS**) இந்தியாவின் உடன்நிகழும் நிகழ்நேர வங்கிகளிடை  மின்வழி நிதி மாற்றம் அமைப்பாகும்.  நகர்பேசிகள் மூலமாக இந்தச் சேவை வழங்கப்படுகின்றது.  தேசிய மின்வழி நிதி மாற்றம் (NEFT ) மற்றும் நிகழ்நேர பெருந்திரள் தீர்வு (RTGS)  போலன்றி இது ஆண்டின் அனைத்து நாட்களிலும், வங்கி விடுமுறை நாட்கள் உட்பட,  24/7 சேவை  வழங்குகின்றது. 

இதனை இந்தியத் தேசிய கொடுக்கல்கள் நிறுவனம் (NPCI) மேலாண்மை செய்கின்றது. இது ஏற்கெனவே உள்ள தேசிய நிதி மாற்றுகை பிணையத்தைப் பயன்படுத்துகின்றது. 2010இல் இந்தியத் தேசிய கொடுக்கல்கள் நிறுவனம் தனது நான்கு உறுப்பினர் வங்கிகள் மூலமாக  (பாரத ஸ்டேட் வங்கி, இந்தியாவின் வங்கி (நிறுவனம்), இந்திய யூனியன் வங்கி & ஐசிஐசிஐ வங்கி) முன்னோட்டச் சேவையை சோதித்தது. அவ்வாண்டின் பிற்பகுதியில் யெசு வங்கி, ஆக்சிஸ் வங்கி, எச்டிஎஃப்சி வங்கிக்கும் இதனை விரிவுபடுத்தியது. பொதுப் பயன்பாட்டிற்கு நவம்பர் 22, 2010 முதல் வெளியிட்டது.

## பங்கேற்கும் வங்கிகளின் பட்டியல்
* ஆந்திரா வங்கி 
* ஆக்சிஸ் வங்கி
* பரோடா வங்கி                                       
* இந்தியாவின் வங்கி (நிறுவனம்)
* பாசீன் கத்தோலிக்க கூட்டுறவு வங்கி
* பிஎன்பி பரிபாஸ்
* கனரா வங்கி
* கத்தோலிக்கச் சிரியன் வங்கி
* இந்திய மத்திய வங்கி
* சிட்டிவங்கி
* சிட்டி யூனியன் வங்கி
* கார்ப்பரேஷன் வங்கி
* காசுமோசு கூட்டுறவு வங்கி
* தேனா வங்கி
* டி.பி.எஸ் வங்கி
* டிசிபி வங்கி
* தனலட்சுமி வங்கி
* டோம்பிவிலி நாகரிக் சககாரி வங்கி
* பெடரல் வங்கி
* எச்டிஎஃப்சி வங்கி
* எச்எசுபிசி
* ஐசிஐசிஐ வங்கி
* ஐடிபிஐ வங்கி
* இந்தியன் வங்கி
* இந்தியன் ஓவர்சீஸ் வங்கி
* இன்டசுஇண்டு வங்கி
* ஐஎன்ஜி வைசியா வங்கி
* சம்மு & காசுமீர் வங்கி
* சனதா சககாரி வங்கி, புனே
* கர்நாடக வங்கி
* கரூர் வைசியா வங்கி
* கேரள கிராம வங்கி
* கோடக் மகிந்தரா வங்கி
* இலட்சுமி விலாசு வங்கி
* மேகசனா ஊரக கூட்டுறவு வங்கி
* நைனிதால் வங்கி
* ஓரியண்டல் வணிக வங்கி
* பஞ்சாப் & மகாராட்டிரா கூட்டுறவு வங்கி
* பஞ்சாப் & சிந்து வங்கி
* பஞ்சாப் தேசிய வங்கி
* இராச்கோட் நாகரிக் சககாரி வங்கி
* ஆர்பிஎல் வங்கி
* சரசுவத் வங்கி
* சௌத் இந்தியன் வங்கி
* இசுடாண்டர்டு சார்ட்டர்டு வங்கி
* பிகானீர் மற்றும் ஜெய்ப்பூர் ஸ்டேட் வங்கி
* ஐதராபாத் ஸ்டேட் வங்கி
* பாரத ஸ்டேட் வங்கி
* மைசூர் ஸ்டேட் வங்கி
* பாட்டியாலா ஸ்டேட் வங்கி
* திருவாங்கூர் ஸ்டேட் வங்கி
* சிண்டிகேட் வங்கி
* தமிழ்நாடு மெர்கன்டைல் வங்கி
* தாணே சனதா சககாரி வங்கி
* பெருநகர பம்பாய் கூட்டுறவு வங்கி 
* யூகோ வங்கி
* இந்திய யூனியன் வங்கி
* இந்திய ஐக்கிய வங்கி
* விஜயா வங்கி
* யெசு வங்கி
## இவற்றையும் காண்க
* தேசிய மின்னணு பணப் பரிவர்த்தனை
* தேசிய மின்வழி நிதி மாற்றம்
* நிகழ்நேர பெருந்திரள் தீர்வு
* ஒருமித்த கொடுக்கல் இடைமுகப்பு

பகுப்பு:இந்தியாவில் வங்கியியல்
தண்டு முனிவர்

**தண்டு முனிவர்** என்பவர் சைவ சமய முழுமுதற் கடவுளான சிவபெருமானின் பக்தராகவும், பரத நாட்டியத்தின் முதல் ஆசானாகவும் கருதப்படுகிறார். 

சைவர்களின் முழுமுதற்கடவுளான சிவபெருமானால் ஆடப்பட்ட தாண்டவங்கள் சிவதாண்டவங்கள் என்று அழைக்கப்படுகின்றன. சிவபெருமான் தண்டு முனிவருக்கும், பரத முனிவருக்கும் தாண்டவங்களை உருவாக்கி கற்பித்தார் என்று நாட்டிய சாத்திரத்தின் நாலாவது அத்தியாயமான தாண்டவ லட்சணத்தில் குறிப்பிடப்பட்டுள்ளது. 

பரதவ முனிவர் நாட்டிய சாத்திரத்தினை சமஸ்கிருத மொழியில் எழுதியுள்ளார். இதனால் பரதரின் பெயரைத் தாங்கி பரதநாட்டியம் என்று அழைக்கப்படுகிறது. 

சிவபெருமான் நாட்டியக்கலையை தண்டு முனிவருக்கு கற்பித்தார். தண்டு முனிவர் பரத முனிவருக்கு கற்பத்தார் என்ற கூற்றும் உள்ளது. இதனால் நாட்டியத்தை தாண்டவம் என்கின்றனர்.  

தண்டு முனிவர் சிவபெருமானுக்கு நடனம் ஆடிக் காட்டுவதைப் போன்ற சிற்பம் பல்லவர் காலத்து மகாபலிபுரம் ரதக் கோயில்களில் உள்ளது. 

## தண்டு முனிவர் யார்
தண்டு முனிவர் என்பவர் தனித்த மனிதரா அல்லது நந்திகேசுவரரா அல்லது சிவகணங்களின் தலைவரா என்பது குறித்து சை நூலாசிரியர்களிடையே கருத்து வேறுபாடு நிலவுகிறது. அபிநவகுப்தர் என்ற உரையாசிரியர் தண்டு என்ற சொல் நந்திகேசுவரரைக் குறிக்கும் என்கிறார். சார்ங்கதேவர் என்ற மற்றொரு நூலாசிரியர் தமது *சங்கீத ரத்னாகரம்* என்ற நூலில் பரதருக்கு நிருத்தபிரயோகங்களை தண்டு கற்றுக் கொடுத்தார் என்பதுடன் அவர் சிவகணங்களுக்கு எல்லாம் தலைவர் கணாக்ரனீ என்றும் கூறுகிறார்.

## ஆதாரங்கள்


பகுப்பு:சைவர்கள்
பாசுக்கரா (செயற்கைக்கோள்)

**பாசுக்கரா-I** *( Bhaskara-I)* இந்தியா விண்வெளியில் செலுத்திய இரண்டாவது செயற்கைக் கோளாகும். இந்திய விண்வெளி ஆய்வு மையம் உருவாக்கிய இச்செயற்கைக்கோள் பூமியின் தாழ் வட்டப்பாதையில் நிலைநிறுத்தப்பட்ட ஒரு புவி ஆய்வு செயற்கைக்கோளாகும். தொலையளவியல், நீரியல் மற்றும் கடலியல் தொடர்பான தரவுகளை இச்செயற்கைக்கோள் திரட்டியது.

இந்திய வானவியல் ஆராய்ச்சி நிபுணரான பாசுக்கராவின் பெயரை இச்செயற்கைக்கோளிற்கு பெயரிட்டார்கள். 1979 ஆம் ஆண்டு சூன் மாதம் ஏழாம் நாள் 444 கிலோ எடையுள்ளதாக பாசுக்கரா-I தயாரிக்கப்பட்டது. பூமிக்கு 50.7°  சாய்வாக 394 கிலோமீட்டர் மற்றும் 399 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு நிலைநிறுத்தப்பட்டது. சோவியத் ஒன்றியத்தின் கபுசுடின் யார் தளத்தில் இருந்து இத்தொலையுணர்வு செயற்கைக்கோள் விண்ணிற்குச் செலுத்தப்பட்டது.
	
*இச்செயற்கைக்கோளில் இரண்டு புகைப்படக் கருவிகள் பொருத்தப்பட்டிருந்தன. கட்புலனாகும் நிறமாலை அலைநீளம் 600 நானோமீட்டரிலிருந்தும் 800 நானோமீட்டரில் அகச்சிவப்புக் கதிருக்கு அருகிலிருந்தும் இவை புகைப்படங்களை எடுத்து அனுப்பக்கூடியவையாகும். நீர்வளம், வனவளம் மற்றும் பூமியின் மண்ணியல் தொடர்பான ஆராய்ச்சிகள் இதனால் நிகழ்த்தப்பட்டன.
*இச்செயற்கைக்கோளுடன் இணைக்கப்பட்ட  நுண்ணலை நுண்கதிரளவி 19 மற்றும் 22 சிகா எர்ட்சு அளவுகளில் இருந்து சமுத்திர அமைப்பு, நீராவி மற்றும் காற்றில் உள்ள நீரின் அளவு ஆகியனவற்றை அறிவதற்கான ஆய்வுகளை மேற்கோண்டது. தொடர்ந்து ஒருவருடம் பத்து மாதங்கள் பூமியை வலம் வந்த பாசுக்கரா-I, விண்வெளி ஆராய்ச்சிக்குத் தேவையான பல புகைப்படங்களை ஐதராபாத்திலுள்ள தரை கட்டுப்பாட்டு நிலையத்திற்கு அனுப்பி வந்தது.

## பாசுக்கரா-II

சமுத்திரம் மற்றும் நிலவியல் தொடர்பான ஆய்வுகளுக்காக  விண்ணில் செலுத்தப்பட்டது  பாசுக்கரா-II செயற்கைக்கோளாகும். பூமிக்கு 50.7° சாய்வாக 541 கிலோமீட்டர் மற்றும் 557 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு இச்செயற்கைக்கோள் நிலைநிறுத்தப்பட்டது. 2000 புகைப்படங்களுக்கும் அதிகமாக இச்செயற்கைக்கோள் படங்களை எடுத்து பூமிக்கு அனுப்பியது
.

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:செயற்கைக் கோள்கள்
மால்கம் போர்ப்ஸ்

**மால்கம் போர்ப்ஸ்** (Malcolm Stevenson Forbes 19 ஆகத்து 1919 – 24 பெப்ரவரி 1990) என்பவர் ஒரு அமெரிக்க தொழிலதிபர் மற்றும் புகழ்பெற்ற போர்ப்ஸ் பத்திரிகையின் வெளியீட்டாளர் ஆவார். கல்லூரிப்படிப்பை முடித்த, சில காலம் அமெரிக்க இராணுவத்தில் பணியாற்றினார். பின் சில ஆண்டுகள் அரசியலில் ஈடுபட்டார். பின்னர் முழுமையாக பத்திரிகைத் துறையில் ஈடுபட்டு, கொண்டார். இவரது தலைமையின் கீழ் ஃபோர்ப்ஸ் பத்திரிக்கை சீரான வளர்ச்சியினை கண்டது.

## மேற்கோள்கள்

பகுப்பு:அமெரிக்கத் தொழிலதிபர்கள்
பகுப்பு:1919 பிறப்புகள்
பகுப்பு:1990 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
அதிகார நந்தி வாகனம்

**அதிகார நந்தி வாகனம்** என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். அதிகார நந்தி என்பவர் கயிலாயத்தின் வாயில் காவலன் ஆவார். இவர் சாரூப்ய நிலை எனப்படும் நிலையில் உள்ளார். இவருக்கு சிவபெருமானைப் போன்றே மூன்று கண்களும், நான்கு கைகளும், கையில் மானும் மழுவும் ஏந்திய நிலையில் இருக்கிறார். இவரே யார் சிவபெருமானை தரிசனம் செய்ய ஏற்றவர் என்று அறிந்து அனுமதி தருபவர் ஆவார். 
## அதிகார நந்தி வாகன அமைப்பு
அதிகார நந்தி வாகனமானது நான்கு கைகளுடன் முன்னிரு கைகளை முன்புறமாக ஏந்தியபடியும் பின்னிரு கைகளில் உடுக்கை, திரிசூலம் ஆகியவற்றை ஏந்தியபடி ஒரு காலை முட்டியிட்டு மறுகாலை முன்புரமாக பதித்த நிலையில் உள்ளது. வாகனம் மரத்தால் அமைக்கப்பட்டுள்ளது. அதன்மீது உலோகத்தகடுகள் போர்த்தப்பட்டுள்ளன. 

அதிகார நந்தி வாகனம் மரத்தினால் செய்யப்படுகிறது. இதன் தொன்மையைக் காக்க பித்தளையாலும், வெள்ளியாலும், தங்கத்தாலும் காப்புகள் செய்யப்பட்டு போடப்படுகின்றன.

## கோயில்களில் உற்சவ நாட்கள்

* தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில்  அதிகார நந்தி வாகன உற்சவமும் ஒன்று.

* மயிலாப்பூர் சிவாலயத்தில் இருந்த மரத்தால் செய்யப்பட்ட அதிகார நந்தி வாகனத்திற்கு குமாரசுவாமி என்பவர் 1917ல், 48,000 ரூபாய் செலவில் வெள்ளி கவசம் செய்து வைத்துள்ளார். அவரது வாரிசுகள் தொடர்ந்து அதனைப் பராமரித்து வருகின்றனர்.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* பரங்கி நாற்காலி வாகனம்
* புருசா மிருக வாகனம்

## ஆதாரங்கள்

## வெளி இணைப்புகள்

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
பூத வாகனம்

**பூத வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். சிவபெருமானை தாங்கி வருகின்ற பூதரை மகாகாயன் என அழைக்கின்றனர். 

சிவ கணங்களில் ஒன்றாக பூத கணங்கள் உள்ளன. அதனால் பூதகணங்கள் சிவபெருமானை வணங்கி வழிபடுகின்றன. இதனைக் குறிப்பதற்காக பூத வாகனத்தில் சிவபெருமான் ஊர்வலம் செல்கிறார். 

இவ்வாறு பூத வாகனத்தில் சிவபெருமான் ஊர்வலம் வருதலை பூத வாகன சேவை என்று அழைக்கின்றனர்.

## பூதகி வாகனம்
ஆண் பூதத்திற்கு இணையான பெண் பூத வாகனம் சில கோயில்களில் உள்ளது. இதனை பூதகி வாகனம் என்பர். அம்மனை தாங்கி வரும் பூதத்தினை பிரம்ம தேஹினி என்கின்றனர். 

சமயபுரம் மாரியம்மன் கோவில், பரமக்குடி முத்தாலம்மன் கோயில், கொல்லங்குடி வெட்டுடையார் காளியம்மன் கோயில் போன்றவற்றில் பூதகி வாகனத்தில் அம்மன் உலா வருகிறார்.

## வாகன அமைப்பு
thumb|பராய்துறைநாதர் சிவாலயத்தில் உள்ள பூதவாகனத்தின் இடையளவுத் தோற்றம்
பூத வாகனம் என்பது அகன்ற கண்களும், கோரைப் பற்களும், பெரிய தொப்பையும் கொண்டும், இடக்காலை மண்டியிட்டு, வலக்காலை தாங்கியபடியும் அமைக்கப்பட்டுள்ளது. இரு கைகள் கொண்டதும், நான்கு கைகள் கொண்டதுமாக பூதங்கள் வைக்கப்பட்டுள்ளன. இரண்டு கைகள் கொண்ட பூத வாகனம் கைகளை ஏந்தியபடியும், நான்கு கைகள் கொண்ட பூத வாகனம் கைகளில் கதை, வாள் முதலிய ஆயுதங்களை தாங்கியவாறும் உள்ளது.

## ஆதாரங்கள்


## காண்க

## வெளி இணைப்புகள்
* திருவிழாக்களின் தத்துவம் - கே. சுவர்ணா - நக்கீரன் - 01-05-14

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
பாருபள்ளி காசியப்

thumb|வலது|இந்திய இறகுப் பந்து விளையாட்டு வீரர் காஷ்யப்
**பாருபள்ளி காசியப்** (*Parupalli Kashyap*, பிறப்பு: 8 செப்டம்பர் 1986) ஓர் இந்திய இறகுப்பந்தாட்ட வீரர் ஆவார். இவர் கோபிசந்த் இறகுப்பந்தாட்டப் பயில்கழகத்தில் பயிற்சி தருகிறார். இவரது புரவலராக ஒலிம்பிக் தங்க வேட்பு அறக்கட்டளை உள்ளது. இது ஈட்டநாட்டமில்லாத இந்தியத் தடகள வீரர்களைப் புரக்கும் நிறுவனமாகும்.

## சொந்த வாழ்க்கை
டிசம்பர் 142018 இல் இவர் சாய்னா நேவால் எனும் சக வீரரை திருமணம் செய்து கொண்டார்.

## விருதுகளும் தகைமைகளும்
* அருச்சுனா விருது, 2012
;2014 பொதுநலவாயத்து விளையாட்டுகளில் தங்கப் பதக்கம்

## மேற்கோள்கள்

## வெளி இணைப்புகள்

* Parupalli Kashyap  at Olympic Gold Quest
* Olympics London  2012 

பகுப்பு:இந்திய இறகுப்பந்தாட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:தெலுங்கு மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெண்கல பதக்கம் வென்ற இந்தியர்கள்
கற்பக விருட்ச வாகனம்

**கற்பக விருட்ச வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். 

கற்பக மரம் தேவலோகத்தில் உள்ள ஐந்து மரங்களில் ஒன்றாகும். இம்மரம் கேட்டதை தரக்கூடியது என்ற நம்பிக்கை பக்தர்களிடையே உள்ளது. இறைவன் கற்பக மரத்தினைப் போன்று அடியார்கள் நினைத்தை தரக் கூடியவன் என்ற வகையில் கற்பக விருட்ச வாகனத்தில் உலா செல்கிறார். இதனை விருட்ச வாகனம் என்றும் கூறுவர். 

## கோவில்களில் உற்சவ விழா
* சிவகங்கை மாவட்டம், திருப்புவனம் நகரில் அமைந்துள்ள சௌந்தரநாயகி அம்மன் உடனுறை புஷ்பவனேஸ்வரர் சுவாமி சிவாலயத்தில் பங்குனி உற்சவ பெருவிழாவின் இரண்டாம் திருநாள் அன்று கற்பக விருட்ச வாகனத்தில் புஷ்பவனேஸ்வரர் பிரியாவிடை அம்மனுடன் உலா வருகிறார்.
*திருவண்ணாமலை அருணாசலேஸ்வரர் கோவிலில்  கார்த்திகை தீப திருவிழாவின் நான்காம் நாளில் வெள்ளி கற்பக விருட்சம் வாகனத்தில், உண்ணாமுலையம்மன் சமேத அருணாசலேசுவரர் உலா வருகின்றனர். 
* திருப்பதி பிரம்மோற்சவத்தின் நான்காவது நாளில்  உற்சவர் மலையப்ப சுவாமி கற்பக விருட்ச வாகனத்தில் உலா வருகிறார்.
* திருவரங்கம் ரெங்கநாதர் கோவில் தெப்பத்திருவிழாவில் மூன்றாம் நாள் நம்பெருமாள் கற்பக விருட்ச வாகனத்தில் வீதி உலா வருகிறார்.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்
* 

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
முனிபா மசாரி பலோச்

**முனிபா மசாரி பலோச்** (Muniba Mazari உருது : منیبہ مزاری; பிறப்பு 3 மார்ச் 1987, *பாக்கித்தான் இரும்பு பெண்மணி*  ) ஒரு பாக்கித்தான் ஆர்வலர், நிகழ்ச்சித் தொகுப்பாளர் , வடிவழகி, பாடகர் மற்றும் ஊக்கமளிக்கும் பேச்சாளர் ஆவார். பிபிசியால் 2015 இன் 100 ஊக்கமளிக்கும் பெண்களில் ஒருவராகத் தேர்ந்தெடுக்கப்பட்ட பிறகு இவர் ஐநா பெண்கள் பாக்கித்தானின் தேசிய தூதராக ஆனார். 2016 ஆம் ஆண்டிற்கான ஃபோர்ப்ஸ் 30 வயதுக்குட்பட்ட 30 பேர் கொண்ட பட்டியலில் இவர் இடம் பிடித்தார்.

முனிபா பலூச் சக்கர நாற்காலியைப் பயன்படுத்தும் பாக்கித்தானின் முதல் வடிவழகி மற்றும் நிகழ்ச்சித் தொகுப்பாளர் ஆவார். 21 வயதில் கார் விபத்தில் ஏற்பட்ட காயங்கள் காரணமாக இவர் சக்கர நாற்காலியைப் பயன்படுத்துகிறார். ஹம் நியூஸின் சமூக நிகழ்ச்சியான *மெயின் நஹி ஹம்* நிகழ்ச்சியின் மூலம் தொகுப்பாளராக தோன்றினார்.

## தனிப்பட்ட வாழ்க்கை
முனிபா மசாரி பலூச் பின்னணியைச் சேர்ந்த, மசாரி பழங்குடியைச் சேர்ந்தவர்.  இவர் மார்ச் 3, 1987 அன்று தெற்கு பஞ்சாபில் உள்ள ரஹீம் யார்கானில் பிறந்தார். முனிபா, இரானுவ பொதுப் பள்ளியில் பள்ளிக் கல்வி பயின்றார் , அதன் பின்னர் இவரது சொந்த ஊரில் *பிஎஃப்* பட்டம் பெற்றார். 18 வயதில், இவர் படிப்பை முடிப்பதற்குள், இவர் திருமணம் செய்து கொண்டார். 2008 ஆம் ஆண்டில், இவர் ஒரு விபத்தில் சிக்கினார், அது இவருக்கு முடக்குவாதத்தை ஏற்படுத்தியது.

### விபத்து மற்றும் மீட்பு
2008 பிப்ரவரி 27 அன்று, முனிபாவும் இவரது கணவரும் குவெட்டாவிலிருந்து ரஹீம் யார் கான் மாவட்டம் நோக்கிப் பயணித்தனர். இவர்களின் மகிழுந்து ஒரு விபத்தை சந்தித்தது, இதில் இவர் கையில் பல எலும்புகள் உடைந்தன ( ஆரை எலும்பு மற்றும் அரந்து இரண்டும்), விலா-கூண்டு, தோள்பட்டை , கழுத்து எழும்பு  மற்றும் முதுகெலும்பு. இவளது நுரையீரல் மற்றும் கல்லீரலும் ஆகிய பகுதிகள் பாதிப்படைந்தது. மேலும், இவரது கீழ் உடல் முழுவதும் செயலிழந்தது. இவர் அருகில் உள்ள மருத்துவமனைக்கு கொண்டு செல்லப்பட்டார். பின்னர் இவர் ரஹீம் யார் கான் மருத்துவமனைக்கு மாற்றப்பட்டார், இறுதியில், இவர் கராச்சியின் *ஆகா கான் மருத்துவமனையில்* அனுமதிக்கப்பட்டார். அறுவை சிகிச்சைக்குப் பிறகு, இவர் இரண்டு வருடங்கள் படுக்கையில் இருந்தார். உளச்சிகிச்சை தொடங்கியது, இது சக்கர நாற்காலியைப் பயன்படுத்த போதுமான அளவு காயத்தில் இருந்து மீட்க உதவியது.

இவரது காயங்களுக்கு சிகிச்சை பெற்ற பிறகு, முனிபா ராவல்பிண்டிக்குச் சென்றார். 2011 ல், விபத்து ஏற்பட்ட நான்கு ஆண்டுகளுக்குப் பிறகு, முனிபா தனது மகன் நேயலை தத்தெடுத்தார்.

## தொழில்
முனிபா மசாரி ஒரு கலைஞர், ஆர்வலர், நிகழ்ச்சித் தொகுப்பாளர், வடிவழகி, பாடகர் மற்றும் ஊக்கமளிக்கும் பேச்சாளர் என பல செயல்பாடுகளின் மூலம் பரவலாக அறியப்படுகிறார். எவ்வாறாயினும், இவரது தொழில் வாழ்க்கையின் பெரும்பகுதி ஓவியம் மற்றும் ஊக்கமூட்டும் பேச்சாளராக இருந்தது.

ஓவியம் வரைந்தபோது, மாதாந்திர ஊதியத்திற்காக முகநூல் பக்கத்தை நடத்த ஆரிப் ஆஜருக்கு வேலை கிடைத்தது.  பல்வேறு பள்ளிகளில் *[[உருது]]* *கற்பித்தலை உள்ளடக்கிய தீராய் போலோ* (மெதுவாக பேசவும்) என்ற தொடக்க திட்டத்திற்காக இவர் தனது மகனின் பள்ளியில் வேலை செய்யத் தொடங்கினார். அந்த நேரத்தில் பாக்கித்தான் தொலைக்காட்சியின் (PTV) நிர்வாக இயக்குநர் முகமது மாலிக், இவளது டெட் மாநாட்டு உரையாடல் காரணமாக இவளைப் பற்றி அறிந்து, *PTV யில்* பணியில் சேருமாறு கூறினார் இவர் *செப்டம்பர், 2014 இல் கிளவுன் டவுண் எனும் நிகழ்ச்சியில்* பணிபுரிந்தார், இது குழந்தைகள் மற்றும் வயதானவர்களுடன் வேலை செய்ய அனுமதித்தது.

## சான்றுகள்


பகுப்பு:வாழும் மக்கள்
பகுப்பு:1987 பிறப்புகள்
பகுப்பு:பாக்கித்தான் பெண் உரிமை செயற்பாட்டாளர்கள்